पद्मभूषण एन.राजम को मिलेगा सुराणा स्मृति सम्मान
राजमल सुराणा की स्मृति में दिया जाने वाला संगीत सम्मान इस बार वायलिन वादक पद्मभूषण डॉ.एन.राजम को प्रदान किया जाएगा। यह सम्मान उन्हें 4 जनवरी से शुरू होने वाले राजमल सुराणा संगीत समारोह के पहले दिन दिया जाएगा। आयोजकीय संस्था श्रुतिमंडल के अध्यक्ष चंद्र कुमार सुराणा ने बताया कि यह सम्मान पंद्रह वर्ष से दिया जा रहा है। पहले दस वर्ष यह सम्मान देश के 10 शीर्षस्थ गायकों को दिया गया था। अब पांच साल से यह वादकों को दिया जा रहा है। सम्मान में राजम को एक लाख रुपए नकद और सम्मान पत्र आदि दिए जाएंगे।
तीन दिवसीय समारोह में 4 जनवरी को राजम के सम्मान के बाद पं.अजय चक्रवर्ती का गायन, 5 जनवरी को एन.राजम का वॉयलिन वादन और 6 जनवरी को पं. उल्हास कशालकर का गायन होगा। समारोह प्रतिदिन शाम 7 बजे से महाराणा प्रताप ऑडिटोरियम में होगा।
hin_Deva hin_Deva mai_Deva